
Es-Selamu alejkum we rahmetullahi we berekatuh!  

Imam jedno pitanje u vezi Davudovog, a.s., posta, pa Vas molim da mi odgovorite, neka Vas Allah, dž.š., nagradi svakim hajrom. Naime, kakav je ***[propis](https://pitajucene.com/search/Propis/questions/ "Pretraži pitanja o propisima")*** za osobu koja nanijeti postiti Davudov ***[post](https://pitajucene.com/search/post/questions/ "Pretraži pitanja o postu")***, u pitanju je žena, tj. da li smije prekinuti i u kojim slučajevima, ili pak ne smije?


* 
* 
* 
* 
* 
* 
* 

 
Propisi Davudovog, a.s., posta

Ve alejkumus-selam!  

Najbolji vid dobrovoljnog posta je postiti svaki drugi dan; jedan dan postiti a jedan dan ne postiti, svakome onome ko je u mogućnosti da to izvrši. Kaže Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, s.a.w.s.: ”Allahu je najdraži Davudov ***[namaz](https://pitajucene.com/search/Namaz/questions/ "Pretraži pitanja o namazu")***, najdraži ***[post](https://pitajucene.com/search/post/questions/ "Pretraži pitanja o postu")*** mu je Davudov post. Imao je običaj da spava polovinu noći, trećinu je provodio u namazu, a zadnju šestinu bi opet spavao. Postio bi jedan dan a drugi dan ne bi postio” (Buhari, 1131; Muslim 1159.)  

Ovaj vid posta je pohvalan ukoliko neće dovesti postača do iscrpljenosti i poremetiti njegov život. Sam Davud, a.s., je prekidao ovaj post sa razlogom, jer u vrijeme bitke bi prekidao svoj dobrovoljni post., kao što imam Buhari spominje u vjerodostojnom hadisu: ”Postio bi jedan dan a drugi dan ne bi postio, i nije uzmicao kada bi susretao neprijatelja.” (Buharija, 1977; Muslim, 1159.)  

Ovo je dobrovoljni post, nije obavezan, i dozvoljeno ga je prekinuti kad čovjek poželi. Ukoliko bi osoba prekinula dobrovoljni post prije vremena tako što bi nešto pojela, nije dužna da taj dan naposti. Imam Ahmed prenosi od Ummi Hani da joj je jedne prilike došao Poslanik, s.a.w.s., i da je zatražio da nešto popije, pa je pio i dao njoj da popije, pa je pila, nakon toga je rekla: O Allahov Poslaniče, ja sam bila postač. Pa joj je Allahov Poslanik, s.a.w.s., odgovorio: ”Onaj ko posti dobrovoljni post je sam sebi vođa, ako želi može upotpuniti post a ako želi može ga prekinuti.” (Sahih džami’ 3854) A Allah zna najbolje.


Odgovorio na pitanje:Prof.***[Abdullah Mujić](https://pitajucene.com/search/Abdullah+Muji%C4%87/answers/ "Pretraži odgovore od prof. Abdullah Mujić")***  

Preuzeto sa stranice:n-um.com


